ড্রোন ভাড়া দেয় এমন কয়েকটি প্রতিষ্ঠানের মালিকেরা জানান, চীনের তৈরি কোনো কোনো ড্রোন প্রায় এক হাজার ফুট ওপরে উড়তে পারে। ঢাকার এলিফ্যান্ট রোড, মোহাম্মদপুর, ধানমন্ডির কিছু প্রতিষ্ঠান খুচরা যন্ত্রাংশ সংযোজন করে ড্রোন তৈরি করে দিচ্ছে। এলিফ্যান্ট রোডের এমএমআরসি টেকনোলজি লিমিটেড নামে একটি ড্রোন বিপণনকারী প্রতিষ্ঠানে যোগাযোগ করে জানা গেছে, পেশাদার কাজে ব্যবহারের উপযোগী একটি ড্রোন তারা এক লাখ টাকায় তৈরি করে দিতে পারে।